b'\n_START_ARTICLE_\nVirtlandija\n_START_PARAGRAPH_\nVirtlandija\xc2\xa0(angle\xc5\xa1ko Wirtland; francosko Terre du Wirt\xc2\xa0ali Virtlande; tur\xc5\xa1ko Hayalistan; bolgarsko \xd0\x92\xd0\xb8\xd1\x80\xd1\x82\xd0\xbb\xd0\xb0\xd0\xbd\xd0\xb4\xd0\xb8\xd1\x8f; rusko \xd0\x92\xd0\xb8\xd1\x80\xd1\x82\xd0\xbb\xd0\xb0\xd0\xbd\xd0\xb4\xd0\xb8\xd1\x8f; armensko \xd5\x8e\xd5\xab\xd6\x80\xd5\xbf\xd5\xac\xd5\xa1\xd5\xb6\xd5\xa4\xd5\xab\xd5\xa1; italijansko Virtlandia) je mikronarod, ustanovljen leta 2008 na osnovi medmre\xc5\xbeja.\n_START_SECTION_\nZgodovina in vlada\n_START_PARAGRAPH_\nVirtlandija je bila ustanovljena 14. avgusta 2008 kot javna iniciativa in je v glavnem zastopana prek svoje uradne spletne strani. Virtlandija je dozdevno eksperiment v legitimnosti in samozadostnosti dr\xc5\xbeave in brez lastnega zemlji\xc5\xa1\xc4\x8da. Dr\xc5\xbeava presega nacionalne meje, ne da bi s tem kr\xc5\xa1ila ali zmanj\xc5\xa1evala suverenost ostalih vklju\xc4\x8denih. Virtlandijo trenutno vodi kancler\xc2\xa0in \xc5\xbeeli postati parlamentarna demokracija._NEWLINE_Januarja 2010 je Virtlandija predlagala, da bi pridobila ozemlje s soglasjem\xc2\xa0Nauruja. \xc4\x8ce bi uspelo, bi to bil prvi primer miroljubnega nastanka nove dr\xc5\xbeave, kar bi naredilo Virtlandijo potencialno primerno za mednarodno diplomatsko priznanje po 1. \xc4\x8dlenu \xc2\xa0 konvencije iz Montevidea o pravicah in dol\xc5\xbenostih dr\xc5\xbeav, pod pogojem, da lahko izpolnjuje tudi zahteve po "stalnem prebivalstvu" pod nadzorom vlade.\n_START_SECTION_\nPrebivalstvo\n_START_PARAGRAPH_\nPrebivalstvo Virtlandije sestavljajo dr\xc5\xbeavljani, poznani kot\xc2\xa0Witizens (Virtljani)\xc2\xa0in turisti. Dr\xc5\xbeavljanstvo je odprto za vse, bodo\xc4\x8di dr\xc5\xbeavljan mora samo napisati pismo vladi o svoji zainteresiranosti postati dr\xc5\xbeavljan. Nato prejme "dovoljenje za prebivanje" ali osebno izkaznico.\xc2\xa0Virtlandija ponuja enake demokrati\xc4\x8dne pravice in ne diskriminira na podlagi narodnosti, vere, rase ali spola. Obrazec za pridobitev dr\xc5\xbeavljanstva je na voljo v angle\xc5\xa1\xc4\x8dini, \xc5\xa1pan\xc5\xa1\xc4\x8dini, bolgar\xc5\xa1\xc4\x8dini, portugal\xc5\xa1\xc4\x8dini, tur\xc5\xa1\xc4\x8dini, taj\xc5\xa1\xc4\x8dini, ru\xc5\xa1\xc4\x8dini, korej\xc5\xa1\xc4\x8dini, japon\xc5\xa1\xc4\x8dini, kitaj\xc5\xa1\xc4\x8dini, nizozem\xc5\xa1\xc4\x8dini, italijan\xc5\xa1\xc4\x8dini, polj\xc5\xa1\xc4\x8dini, fin\xc5\xa1\xc4\x8dini, ukrajin\xc5\xa1\xc4\x8dini, nem\xc5\xa1\xc4\x8dini, franco\xc5\xa1\xc4\x8dini in norve\xc5\xa1\xc4\x8dini._NEWLINE_Leta 2009 Je Virtlandija izdala svoj prvi zlatnik, znan kot\xc2\xa0\xc2\xbbvirtlandski \xc5\xbeerjav\xc2\xab\xc2\xa0(10 International Currency Units, ICU). Virtlandski \xc5\xbeerjav \xe2\x80\x93 1/10-un\xc4\x8dni kovanec, kovan v 24-karatnem zlatu \xe2\x80\x93 je postal prvi svetovni zlatnik, proizveden od internetne (virtualne) dr\xc5\xbeave. Zlatniku je kmalu sledil prvi srebrnik,\xc2\xa0\xc2\xbbsrebrni \xc5\xbeerjav\xc2\xab\xc2\xa0(2 ICU). Virtlandija bo izdala tudi unikatne ro\xc4\x8dno poslikane\xc2\xa0pepelke (vrsta znamk).\n_START_SECTION_\nNacionalna osebna izkaznica\n_START_PARAGRAPH_\nVirtlandija izdaja plasti\xc4\x8dne osebne izkaznice. Vsak dr\xc5\xbeavljan je upravi\xc4\x8den do osebne izkaznice. Nove vloge za osebne izkaznice se sprejemajo od vsakogar, ki je star ve\xc4\x8d kot 18 let in ki \xc5\xbeeli postati dr\xc5\xbeavljan Virtlandije.'